projecte-aina/catalan_government_crawling huggingface dataset:
El passat 7 d'octubre es va publicar a l'e-tauler la resolució de concessió d'ajuts a projectes de recerca en l'àmbit de la diversitat religiosa per a l'any 2018
El Departament de Justícia ha destinat una partida de 18.000 € per a tres projectes, seleccionats entre nou candidatures.
S'han concedit ajuts per un import de 6.000 € a cadascun dels següents projectes:
La Direcció General d'Afers Religiosos promou la innovació i la recerca sobre afers religiosos amb la finalitat d'obtenir resultats científics i propostes d'intervenció aplicables en l'àmbit de la diversitat religiosa.
L'any 2018 es va convocar la cinquena edició.
Casos pràctics de mediació de dret privat.
Departament de Justícia, desembre 2014.
Segon recull de les sessions metodològiques sobre mediació (mostra seleccionada de les dutes a terme entre 2011 i 2014), on s'exposa com ha anat evolucionant la pràctica d'aquest mètode mitjançant la descripció de les eines i estratègies aplicades, i que demostra el seu potencial a l'hora de modificar les actituds i conductes de les parts enfrontades, i de facilitar-ne el consens a través del diàleg i la comprensió mútua.
Casos pràctics de mediació de dret privat [PDF, 4,04 MB] (núm. 1).
Departament de Justícia (amb la col·laboració de la Fundació Carmen i María José Godó), juny de 2011.
Primer recull de les sessions metodològiques sobre mediació (selecció de les dutes a terme entre 2005 i 2008), on s'exposa com va anar evolucionant la pràctica d'aquest mètode mitjançant la descripció de les eines i estratègies aplicades, i que demostra el seu potencial a l'hora de modificar les actituds i conductes de les parts enfrontades, i de facilitar-ne el consens a través del diàleg i la comprensió mútua.
La Direcció General d'Afers Religiosos de la Generalitat de Catalunya organitza la "Jornada RELIG 2018.
Religió, mort i espiritualitat.
La jornada se celebrarà el dijous 29 de novembre a l'Escola d'Administració Pública de Catalunya
Amb aquesta Jornada, la Direcció General d'Afers Religiosos vol reconèixer i fer difusió de diferents recursos divulgatius i de gestió sobre cementiris i ritus funeraris, així com donar a conèixer els resultats del projecte de recerca RELIG El pensament inter-intra-cultural de Raimon Panikkar dut a terme per la Universitat Pompeu Fabra, sumant-nos així als actes del centenari del seu naixement.
Aquesta recerca està impulsada amb el suport d'Afers Religiosos en el marc de la línia d'ajuts RELIG que promou la innovació i la recerca sobre afers religiosos amb la finalitat d'obtenir resultats científics i propostes d'intervenció aplicables en l'àmbit del dret a la llibertat religiosa.
L'objectiu final de la jornada és contribuir a generar debat i reflexió entre tots els agents implicats.
La presentació de les eines de gestió comptarà amb les experiències impulsades per diferents ajuntaments, així com la Guia per al respecte a la diversitat de creences als cementiris de Catalunya impulsada per la Direcció General d'Afers Religiosos en col·laboració amb el Departament de Salut i la Guia sobre celebracions funeràries de creences i conviccions de l' Associació UNESCO per al Diàleg Interreligiós.
La jornada es clourà amb la presentació del recurs didàctic a partir del llibre La gota d'aigua, segons Raimon Panikkar, d'Inês Castel-Branco, autora i editora Akiara Books.
Les inscripcions es poden realitzar fins el 22 de novembre.
Podeu consultar el programa i el formulari d'inscripció als enllaços següents: Programa Adm.
Generalitat codi 10307 | Programa i inscripció Adm.
La jornada s'adreça a empleats públics en general i, específicament, a aquells que hagin de planificar serveis públics o atendre persones d'orígens culturals i de religions diverses; professionals de l'àmbit d'intervenció social i de la salut; personal investigador en matèria d'afers religiosos; personal vinculat al teixit associatiu religiós i personal electe local.
Aquesta jornada del 29 de novembre suposa ja la cinquena de les Jornades RELIG, amb les quals la Direcció General d'Afers Religiosos vol contribuir a la difusió de bones pràctiques i recerques i sensibilitzar sobre la matèria del dret a la llibertat religiosa i la seva gestió.
Podeu consultar en els enllaços següents el desenvolupament de les edicions anteriors: ( RELIG 2014 sobre innovació i diversitat religiosa a l'àmbit local ), ( RELIG 2015 sobre diàleg interreligiós i acció comunitària i educativa ), ( RELIG 2016 sobre joves i religió: escenaris de futur, agents de canvi ) i la darrera edició RELIG 2017 (sobre espai públic i religió).
Preguntes i respostes sobre l'afectació dels serveis de les Oficines d'Atenció a la Víctima del Delicte pel coronavirus
Truca al 900 12 18 84 (Servei d'Informació i Orientació Telemàtica de Víctimes de Delictes), de 8 a 20 h, i un equip de professionals t'atendrà en diferents idiomes.
Pots trucar amb independència de l'edat, del sexe i de la nacionalitat que tinguis i del delicte que hagis patit.
Podràs obtenir informació dels serveis i recursos més pròxims al teu municipi.
Tots els serveis del Govern de la Generalitat segueixen operatius de manera telemàtica i pots demanar una atenció presencial però amb cita prèvia.
També pots enviar un correu electrònic a [EMAIL]
Si ets víctima de violència masclista, cal trucar al 900 900 120, que és el telèfon específic, gratuït i d'atenció permanent de l'Institut Català de les Dones (ICD) contra la violència masclista, i que funciona tots els dies de l'any, durant les 24 hores del dia.
També pots consultar els Serveis en l'estat de confinament de l'Institut Català de les Dones
Si tens menys de 18 anys i estàs vivint una situació de maltractament o abús pots adreçar-te al telèfon gratuït d' Infància Respon: 116 111
En cas d' emergència recorda trucar al 112
Malgrat la situació de confinament, pots sortir de casa per interposar una denúncia però et recomanem que telefonis prèviament a la comissaria de la teva zona.
Les comissaries del cos policial de Mossos d'Esquadra estan obertes les 24 hores del dia, 7 dies a la setmana, 365 dies l'any.
També estan obertes les comissaries de les policies locals del teu municipi.
Aquí tens les adreces de les comissaries de ME: Organigrama.
Tots els professionals de les Oficines d'Atenció a la Víctima del Delicte (OAVD) segueixen treballant alternant la forma telemàtica i presencial.
Les entrevistes es mantenen telemàticament i si en vols una presencial, l'has de sol·licitar prèviament i recorda que el dia de l'entrevista has de venir amb mascareta.
I un professional de l'OAVD es posarà en contacte amb tu.
Encara que no tinguis una entrevista programada, si tens alguna qüestió o dubte pots contactar amb un professional de les OAVD tal com t'hem indicat.
Has de posar-te en contacte amb el teu advocat o advocada en cas de tenir-ne o bé pots contactar amb l'òrgan judicial corresponent.
Si no tens un telèfon de contacte del jutjat pots consultar-lo al directori de seus de l'Administració de justícia, trucar al telèfon 900 12 18 84 o enviar un correu [EMAIL] i te'l facilitaran.
Des del mes de maig s'han reprès els judicis en els diferents partits judicials i en cas d'haver d'assistir a algun, rebràs una citació.
Si ja estava previst que et fessim un acompanyament, el teu referent es posarà en contacte amb tu.
Sí, les oficines d'atenció a la víctima del delicte continuen treballant, de forma telemàtica i/o presencialment, com a punt de coordinació de les ordres de protecció; per tant, seguiràs rebent informació sobre qualsevol incidència del compliment de la pena del teu agressor.
Preguntes i respostes sobre l'afectació dels serveis de l'àmbit de l'Administració de justícia pel coronavirus
Sempre preval l'interès superior dels fills i filles.
Els tribunals subratllen que cal complir les resolucions judicials sobre guarda, custòdia, visites i comunicacions i també les normes dictades per les autoritats governatives i sanitàries per fer front a la COVID-19.
Cal afavorir el contacte dels fills i filles amb el progenitor que no els tingui per mitjà de sistemes de videoconferència.
Els progenitors han de fer un exercici responsable de la potestat parental i assolir els majors acords possibles, tenint en compte la salut física i emocional dels fills i filles i el bé comú.
Podeu demanar ajuda al Centre de Mediació de Dret Privat de Catalunya
Mes informació: Nota de premsa del Consell General del Poder Judicial
Des del passat 1 de juny s'ha aixecat la suspensió dels terminis administratius.
Això vol dir que a partir d'aquesta data tots els tràmits als registres civils i als jutjats de pau són ordinaris.
Cal sol·licitar cita prèvia per presentar-se a aquestes seus.
Des del passat 4 de juny s'ha aixecat la suspensió dels terminis processals i l'activitat jurisdiccional s'ha normalitzat.
S'han establert torns de matí i tarda en uns 200 jutjats de Catalunya per garantir les distàncies de seguretat de dos metres entre treballadors i evitar la propagació de la COVID-19.
És una mesura sanitària que s'aplica des del 26 de maig, arran de l'entrada en vigor de la fase 3 de la represa de l'activitat a l'Administració de justícia.
Amb caràcter general, en aquests torns de tarda, no es farà servei d'atenció al públic o els professionals, sense perjudici que s'hagi acordat prèviament la celebració d'actuacions en aquest horari.
En totes les seus judicials, hi ha formularis de queixa o reclamacions davant el Consell General del Poder Judicial a disposició dels ciutadans.
També podeu fer-ho en línia al web del Consell General del Poder Judicial.
Des del 4 de juny s'estan tramitant els processos de família (separacions, divorcis i nul·litats) amb normalitat.
El Departament de Justícia ha actualitzat el Pla de contingència davant la pandèmia de coronavirus SARS-CoV2.
Aquest Pla d'actuació serà objecte d'adaptació quan les circumstàncies de la pandèmia ho aconsellin i d'acord amb les orientacions de les autoritats sanitàries, podent-se activar, segons l'afectació de la pandèmia, mesures excepcionals.
Així mateix, el Departament ha aprovat les instruccions següents:
Oficines judicials, fiscalies i altres serveis de l'Administració de justícia en els quals s'estableixen torns de matí i tarda per al personal al servei de l'Administració de justícia a Catalunya durant la Fase 2 del Pla de Desescalada de l'Administració de justícia, aprovat per l'Ordre JUS/394/2020, de 8 de maig, per la qual s'aprova l'Esquema de Seguretat Laboral i el Pla de Desescalada per a l'Administració de justícia davant la COVID-19.
Relació d'òrgans judicials i fiscalies on s'estableix el torn de tarda.
Ja es poden fer les inscripcions per a l'oferta formativa bàsica del segon semestre de 2019 d'Afers Religiosos per al personal al servei de les administracions públiques
Les recerques prioritzades estudien les relacions de la diversitat religiosa i l'espiritualitat en l'àmbit laboral, la cultura climàtica i les famílies amb infants amb necessitats pal·liatives
Es destinaran 190.000 euros a subvencionar activitats realitzades entre l'1 de gener i el 31 de desembre de 2018
Després d'un augment sense precedents de la violència contra les comunitats religioses i les persones pertanyents a minories religioses, l'Assemblea General va aprovar el 28 de maig una resolució que proclama el 22 d'agost com a Dia Internacional de Commemoració de les Víctimes de Violència per Motius Religiosos o de Creences.
Entre els dies 9 i 12 de juliol se celebrarà a Barcelona la trenta-cinquena edició del Congrés Internacional de Sociologia de la Religió, amb el lema "The Politics of Religion and Spirituality"
El Grup de Treball Estable de Religions ha atorgat el premi Convivència i Diàleg Interreligiós, en la seva cinquena edició, a Ignasi Garcia-Clavel.
L'acte de lliurament es va celebrar el passat 28 de maig a la parròquia del Patriarca Abraham, construïda com a seu dels serveis religiosos dels Jocs Olímpics de Barcelona.
El passat 25 d'abril la Direcció General d'Afers Religiosos va organitzar una sessió informativa sobre el dret a la llibertat de consciència i religió en el marc del Pla de drets humans de Catalunya
Dades i criteris sobre la celebració del mes del ramadà i l'afectació en l'espai públic
El passat 2 d'abril va tenir lloc l'acte institucional de cloenda de l'Any Raimon Panikkar, una commemoració impulsada pel Departament de Cultura i l'Ajuntament de Barcelona
Tres anys després de la creació del portal, la base de dades de pel·lícules de cinema espiritual i de les religions ha estat ampliada fins a gairebé 3.000 títols
Joan García, el Molt Reverent Arxiprest Stavrophor Joan, de l'església ortodoxa, és vicari general per a Espanya i Portugal del patriarcat de Sèrbia i representant del patriarcat de Constantinoble davant les institucions de Catalunya.
A més, presideix la Fundació Ortodòxia i la Institució de Teologia Ortodoxa Sant Gregori Palamas.
Cada any se celebra, del 18 al 25 de febrer, la Setmana de la Pregària per a la Unitat dels Cristians, una iniciativa secular per fer créixer el testimoni comú i la col·laboració entre totes les confessions cristianes.
En parlem amb Ruth Giordano, pastora de l'Església Unida de Terrassa i presidenta de la Unió d'Esglésies Baptistes de Catalunya.
Teòloga i experta en recursos humans i resolució de conflictes, ha pronunciat conferències sobre la unió dels cristians en la diversitat.
Al desembre comença per als catòlics el temps litúrgic d'Advent, de preparació del Nadal.
Parlem del seu sentit amb Màxim Muñoz, doctor en teologia, provincial dels claretians de Catalunya i president de la Unió de Religiosos de Catalunya, que fa poc que ha celebrat la seva assemblea anual.
Amb motiu de la cerimònia de beatificació de Tarragona, la URC es va mostrar clarament a favor del perdó i la reconciliació.
Yaratullah Monturiol és musulmana i experta en l'islam.
A més, és membre del Consell Assessor per a la Diversitat Religiosa des de la seva fundació.
Volem aprofundir amb ella el significat de la celebració de la festa islàmica del sacrifici (id al-adha) i altres temes relacionats amb les comunitats islàmiques i l'islam.
Encentem un nou espai que dedicarem a entrevistar els responsables o representants de les diferents confessions religioses al nostre país.
Comencem amb Jorge Burdman, representant dels àmbits d'educació i diàleg interreligiós de la comunitat israelita de Barcelona.
La Direcció General d'Afers Religiosos organitza la setena Jornada RELIG 2020 amb el lema "Religió i Covid-19: impacte i reptes davant la pandèmia".
Se celebrarà el 4 de novembre a l'Escola d'Administració Pública de Catalunya
Enguany, i atesa la incidència que ha suposat la COVID-19 en tots els àmbits d'actuació, també en el religiós, es dedicarà la jornada a l'impacte i els reptes que ha suposat la COVID-19 a l'àmbit religiós.
Per a la ponència inaugural de la jornada es comptarà amb Francesc Torralba, president del Consell Assessor per a la Diversitat Religiosa, que ha publicat un llibre sobre la matèria a tractar, Vivir en lo esencial.
A continuació es presentaran experiències impulsades per les administracions locals, les entitats religioses i el món universitari.
Podeu fer-nos arribar les vostres propostes per correu electrònic.
La jornada s'adreça als empleats públics en general i, específicament, a aquells que hagin de planificar serveis públics o atendre persones d'orígens culturals i de religions diverses; professionals de l'àmbit d'intervenció social, personal investigador en matèria d'afers religiosos i personal vinculat al teixit associatiu religiós.
Les inscripcions estan obertes a través del formulari d'inscripció.
Un dels objectius estratègics del Departament de Justícia és millorar les polítiques adreçades a garantir l'exercici del dret a la llibertat religiosa i fomentar el diàleg interreligiós.
Entre d'altres línies d'acció de la DGAR, s'estableix el foment del coneixement del fenomen religiós i les seves dimensions teòriques i la seva aplicabilitat en la gestió de la diversitat religiosa des de les polítiques públiques, promovent alhora l'establiment de xarxes de col·laboració i l'intercanvi d'experiències i bones pràctiques.
D'acord amb això, la Direcció General d'Afers Religiosos organitza les jornades RELIG on —anualment i amb una temàtica vinculada al fet religiós— es promou la reflexió des de la vessant teòrica i pràctica, combinant ponències, projectes de recerca i experiències pràctiques impulsades per les administracions públiques i el teixit associatiu religiós.
Convocada la Jornada RELIG2020 per al 4 de novembre de 2020
Hi ha 31 entitats que han sol·licitat una subvenció per a activitats per fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa
Després de diverses pròrrogues motivades per la declaració de l'estat d'alarma, el passat 10 de juny de 2020 va finalitzar el termini de presentació de sol·licituds i de justificació corresponent a la convocatòria de les subvencions destinades a fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa, per a actuacions realitzades l'any 2019 ( Resolució JUS/569/2020, de 4 de febrer ).
Han presentat sol·licituds 31 entitats per a un total de 34 activitats.
El conjunt d'aquestes activitats ha suposat una despesa de 599.195,72 €, i en aquesta convocatòria s'ha sol·licitat un total de 384.462,06 €.
L'import màxim del total dels ajuts a concedir és de 190.000 €.
Una comissió de valoració estudia les sol·licituds, que seran puntuades, i emetrà una proposta d'atorgament per a cada actuació d'acord amb la puntuació obtinguda, el seu pressupost i la quantitat sol·licitada.
La Direcció General d'Afers Religiosos s'ha traslladat al Districte Administratiu
La Direcció General d'Afers Religiosos ha estrenat les noves dependències del Departament de Justícia al Districte Administratiu.
Aquest complex és un dels immobles d'oficines més grans a la ciutat de Barcelona, amb una capacitat màxima de fins a 2.600 persones.
Està situat al carrer del Foc, 57, al barri de la Marina del Port de Barcelona.
A més de la nova adreça, també s'han renovat tots els números de telèfon.
Des d'un punt de vista de model organitzatiu i funcional, el nou Districte Administratiu suposa la concentració d'unitats de quatre departaments: Departament de Justícia, Departament d'Empresa i Coneixement, Departament de Polítiques Digitals i Administració Pública, Departament de la Vicepresidència i d'Economia i Hisenda.
Això permetrà racionalitzar i optimitzar els espais de treball de la Generalitat de Catalunya a Barcelona, dispersos fins ara en diferents ubicacions al centre de la ciutat.
L'espai de treball s'ha dissenyat de manera que afavoreix la col·laboració i la interdisciplinarietat, i està dotat d'una pluralitat de tipologies d'espais on dur a terme les diferents tasques.
La nova seu està situada al carrer del Foc, 57, al barri de la Marina del Port
La Direcció General d'Afers Religiosos ha impulsat l'elaboració d'un conjunt de 26 vídeos per tal de fomentar un millor coneixement de les diferents tradicions religioses que es troben implantades al nostre país.
Aquestes sessions de treball es programen d'acord amb les necessitats i disponibilitats de cada centre, de manera que la durada de les sessions pot ser variable
La Col·lecció Guies sobre la Diversitat Religiosa abordarà set àmbits professionals gràcies a les tres noves guies.
La Direcció General d'Afers Religiosos ofereix a escoles i instituts formació sobre la llibertat religiosa i la gestió de la diversitat religiosa per a professionals de l'àmbit de l'ensenyament.
Amb el lema "Cinema per al diàleg i la diversitat", les projeccions han tingut lloc del 15 al 30 de novembre en 30 sales de 12 ciutats arreu del país
La revista Sàpiens va publicar durant el 2015 unes pàgines sobre els llibres sagrats de les principals confessions establertes a Catalunya.
La Direcció General d'Afers Religiosos de la Generalitat de Catalunya ha organitzat la 'Jornada RELIG 2017.
Espai públic i religió', que ha tingut lloc el 29 de novembre a l'Escola d'Administració Pública de Catalunya.
La Mostra ha crescut en nombre de pel·lícules, sales, ciutats i organismes col·laboradors
Nou disseny responsiu del web i difusió a través de Twitter, Facebook i Instagram.
En total hi ha previstes 69 projeccions en 30 sales d'arreu del territori, repartides en 12 ciutats.
Laura Zhou (Zhen Jang Qintia, Xina, 1969) ha estat la presidenta de la secció local de Barcelona de la Buddha's Light Association entre 2015 i 2017, i ara continua com a col·laboradora.
Regenta un restaurant a Barcelona.
Begoña Román (Petrer, Alacant, 1965) és professora a la Facultat de Filosofia de la Universitat de Barcelona, especialitzada en ètica.
Del 1996 al 2007 dirigí la Càtedra d'Ètica de la Universitat Ramon Llull.
Actualment és Presidenta del Comitè d'ètica de Serveis Socials de Catalunya.
El P. Carles-Xavier Noriega (Barcelona, 1964) és enginyer de telecomunicacions i llicenciat en Teologia, especialitat en monàstica.
Monjo profés des de 2007 i ordenat de prevere el 2017, dirigeix la revista Studia Monàstica i el programa L'arpa de David a Montserrat Ràdio.
També és responsable del diàleg interreligiós del monestir de Santa Maria de Montserrat i professor a l'ISCREB.
Professor de Ciència Política a la Universitat de Barcelona, politòleg i sociòleg, analista de polítiques públiques i expert en gestió multicultural
Religiosa de la Companyia de Maria, es doctorà en Teologia, especialitzada en Sagrada Escriptura.
Professora de Bíblia a la Facultat de Teologia de Catalunya i de l'Institut Superior de Ciències Religioses de Barcelona.
Membre de l'Associació Bíblica de Catalunya i col·laboradora en la col·lecció Scripta Biblica.
Jacques Mourad (Alep, 1968) és sacerdot sirocatòlic de la comunitat de Mar Moussa (Síria).
L'any 2015 va ser segrestat durant 143 dies per l'autoanomenat Estat Islàmic.
Humiliat, vivint gran part del temps sense llum, va aconseguir superar la seva còlera i va transformar el seu segrest en un recés espiritual.
En ser alliberat, va trobar el seu monestir en runes.
Des d'aleshores, viu a Souleymanaieh, al Kurdistan iraquià amb altres membres de la seva comunitat, al servei de famílies refugiades.
(Barcelona, 1955) ha viscut tres dècades a l'Índia.
Coneix a fons la tradició hindú, especialment la filosofia del Yoga, l'Advaita Vedanta i el shivaisme del Caixmir.
Pardeep Kaur és una jove estudiant de dret a la Universitat de Girona.
Ha representat la comunitat sikh que es reuneix al Gurdwara Bhai Mardana Ji d'Olot, en el Grup de Diàleg Interreligiós d'Olot.
Estudiós i viatger, expert en pensament islàmic i història de les religions.
Manté contactes regulars amb mestres tradicionals i intel·lectuals de Síria, Egipte, Tunísia, Algèria i el Marroc, a més de Turquia, Iran, Uzbekistan, Azerbaidjan, Tadjikistan i l'Índia.
Aquest setembre ha fet una estada a la Residència Faber, en la qual una desena d'experts en l'àmbit de les creences religioses de diversos orígens i disciplines han compartit una experiència de recerca i diàleg.
Directora d'Educació i de Culte de la Comunitat Jueva Atid de Catalunya.
Mestra d'Educació Especial al Departament d'Ensenyament de la Generalitat de Catalunya.
Convocatòria per a l'atorgament, mitjançant concurrència competitiva, de subvencions a entitats sense ànim de lucre per als projectes duts a terme durant el període corresponent en el marc dels programes de rehabilitació i reinserció social, adreçada a les fundacions, associacions, institucions, organitzacions no governamentals i entitats d'iniciativa social sense ànim de lucre que duguin a terme actuacions destinades a promoure la reinserció social de les persones en risc d'exclusió social.
Presentació de sol·licituds: del 4 de juny al 3 de juliol de 2019